יאיר מרטון

יאיר מרטון (נולד ב-15 ביולי 1975) הוא בעל משרד ליחסי ציבור וחברה להדרכת לחימה ודוגמן עבר ישראלי.

ביוגרפיה 
מרטון גדל בראשון לציון ולמד בגימנסיה הריאלית. החל לעסוק בדוגמנות בגיל 14 בקמפיין לתכשיר השיער "סאן אין". הוא עבד במספר בירות אופנה, כגון ניו יורק ומילאנו, בין המותגים הבינלאומיים שדגמן עבורם נמנים קלווין קליין ופייר קרדן.

ב-2004 הופיע בקמפיין של חברת סמסונג שעלה בשלטי חוצות. ב-2008 הופיע בקמפיין של חברת האופנה "Jet".

מרטון שירת ביחידת לוטר, סיים תואר בפסיכולוגיה בשלוחת אוניברסיטת דרבי בישראל, והוא גם בעל תעודת גישור. שימש כמדריך לחימה ויועץ בסדרה פאודה, כיועץ תקשורת וכיועץ פרלמנטרי בכנסת של חברי הכנסת יואל חסון, זאב בילסקי ורונית תירוש.

נשוי לשירלי, אב לשניים וגר בפתח תקווה.

קישורים חיצוניים

הערות שוליים 

דוגמנים ישראלים
בוגרי הגימנסיה הריאלית
יועצי תקשורת ישראלים
יועצים פוליטיים ישראלים
ישראלים שנולדו ב-1975